Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 115/13/5508	Ružomberok, 15.4.2014
EEČ : 2-42-43-2014

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, obvinený sa s poškodeným dohodli na finančnom odškodnení vo výške 600,- Eur, kde uvedenú sumu obvinený odovzdal do rúk poškodenému počas mediácie. Obv. XXXXX zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom 50% z tejto sumy je Občianske združenie Konzultačné a informačné centrum EDUKOS so sídlom Ul. Ťatliaka 8, XXXXX XXXXX, IČO 37801848, číslo účtu 1459608858/0200, vedený vo VÚB pobočka XXXXX, kde z uvedených súm patrí štátu na peňažnú pomoc obetiam trestnej činnosti 50% podľa osobitného zákona. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Ružomberok pod spisovou značkou ORP-152/OO-RK-2013.
XXXXX predstavujúci sa pod menom XXXXX, pod zámienkou vybavenia štátnej dotácie, poskytovanej k zrealizovaniu systému solárneho ohrevu, vylákal dňa 11.01.2012 v Ružomberku od XXXXX, nar. XXXXX sumu 600,- Eur, ktorú mu XXXXX v uvedený deň v Ružomberku, v budove Okresného riaditeľstva Policajného zboru aj odovzdal, hoci vedel a bol uzrozumený s tým, že štátnu dotáciu nevybaví, peniaze XXXXX nevrátil, čím mu spôsobil škodu vo výške 600,- Eur,

Odôvodnenie: 
             Uznesením povereného príslušníka OO PZ Ružomberok sp. zn. ORP-152/OO-RK-2013 z 12.06.2013 bolo podľa § 206 ods. 1 Trestného poriadku vznesené obvinenie XXXXX pre prečin podvodu § 221 ods. 1 Trestného zákona, na tom skutkovom základe tak, ako je to uvedené vo výrokovej časti tohto uznesenia.
     	
            Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            XXXXX a poškodený uzavreli dňa 28.03.2014 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený potvrdil uhradenie požadovanej náhrady škody vo výške 600 Eur, ktorú obvinený odovzdal počas mediácie poškodenému.
    	 
          XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom tejto sumy je Občianske združenie Konzultačné a informačné centrum EDUKOS so sídlom Ul. Ťatliaka 8, XXXXX XXXXX, IČO 37801848, číslo účtu 1459608858/0200, vedený vo VÚB pobočka XXXXX, kde zo sumy 50,- Eur patrí štátu na peňažnú pomoc obetiam trestnej činnosti 50% podľa osobitného zákona. 

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry Ružomberok. 

Táto suma je primeraná závažnosti spáchaného trestného činu.
             
Obvinený a poškodený s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	  
Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor